als_Latn dik_Latn sag_Latn
Kryeministri Edi Rama kërkoi nga qytetarët e Shkodrës që më 18 qershor ta ndëshkojnë përmes votës Partinë Demokratike pasi prej 27 vitesh e ka lënë qytetin në harres. Teksa pohoi se për Shkodrën nuk është bërë shumë, Rama premtoi investime që do të sjellin zhvillimin e qytetit
Rama: Kemi dashur të bëjmë shumë më tepër për Shkodrën. Nuk kemi bërë dot. Dhe tani po i vijmë rrotull Shkodrës aty ku s’na kap dot Voltana. Dhe unë i them që shumë shpejt, atë transformim të madh që ne po i bëjmë vijës bregdetare të Vlorës, Himarës dhe me radhë, do t’ia bëjmë vijës së liqenit të Shkodrës. Ne shumë shpejt, brenda pak ditëve më në fund do fillojmë rindërtimin e rrugës Shkodër-Velipojë.
Kryeministri u ndal edhe te incidenti shkaktuar paraditen e së hënës pas ngritjes së një cadre nga Bashkia Shkodër.
Rama: Sot, isha në Tiranë dhe më thanë që Voltana më kishte marrë prapë nëpër gojë. Voltanës i duket provokim sa herë vij unë këtu në Shkodër. Por në fakt e vërteta është që vetëm kur vij unë në Shkodër Voltana zgjohet nga gjumi.
Vota e 18 qershorit theksoi kryeministri duhet të jetë për largimin e të korruptuarve nga sistemi i drejtësisë si dhe hapjen e negociatave me Bashkimin Europian
Rama: Është në votë për të marrë hak për të gjithë krimet që janë bërë me pronat në kurriz të familjeve të zakonshme; për të marrë hak për të gjithë krimet që nuk janë ndëshkuar, për vrasësit që janë liruar dhe kanë rivrarë, për përdhunuesit që janë liruar dhe kanë ripërdhunuar.
Votën e qytetarve Shkodranë në emër të anëtarësimit të Shqipërisë në BE e kërkoi edhe koordinatori i Partisë Socilasite për qarkun Shkodër
Bushati: Ne po kërkojmë votat në Shkodër për një fillim të ri, për të vazhduar rrugën tonë jo thjesht me procesin e reformës në drejtësi, por për të hapur një kapitull të ri të Shqipërisë evropiane.
Vizita e kryeministrit Rama në Shkodër u shoqërua me protesta. Disa anëtarë të Forumit Rinor të Partisë Demokratike tentuan të bllokonin rrugën ku do të kalonte eskorta e kreut të qeverisë.
/Ora News.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn